Клаўдзія Голдзін

Клаўдзія Дэйл Голдзін (; ) — амерыканская эканамістка, гісторык эканомікі і спецыялістка па эканоміцы працы, а таксама па гендарных пытаннях. Доктар філасофіі (1972), прафесар Гарвардскага ўніверсітэта і супрацоўніца Нацыянальнага бюро эканамічных даследаванняў, член Нацыянальнай акадэміі навук ЗША (2006) і Амерыканскага філасофскага таварыства (2015). Часта называецца ў ліку дзесяці самых уплывовых жанчын-эканамістаў у свеце. Лаўрэатка Нобелеўскай прэміі па эканоміцы (2023) за даследаванне праблематыкі гендарнай няроўнасці на рынку працы.

 Біяграфія 
Нарадзілася ў Нью-Ёрку яўрэйскай сям’і‘She inspired me then; she inspires me now’: Sheryl Sandberg on Harvard professor winning the Nobel Prize (The Independent, October 9, 2023); вырасла ў Бронксе, дзе яе бацькі — менеджэр тэкстыльнай фабрыкі Леон Голдзін (1918—2011)Leon Goldin Obituary (Boulder Daily Camera, June 24, 2011) і дырэктар сярэдняй школы Люсіль Голдзін (народжаная Разанская, 1919—2020)Lucille Goldin Obituary (Boulder Daily Camera, September 9, 2020)Lucille Rosansky Goldin (17 December, 1919 — 4 September, 2020) — пасяліліся ў заснаваным страхавой кампаніяй MetLife жылым комплексе Паркчэстэр. З ранніх гадоў хацела стаць археолагам. Вучылася ў вышэйшай навуковай школе Бронкса. У 1967 годзе скончыла Карнельскі ўніверсітэт са ступенню бакалаўра эканомікі з адзнакай па ўсіх дысцыплінах, у 1969 годзе атрымала магістарскую ступень па эканоміцы ў Чыкагскім універсітэце, і ў 1972 годзе там жа — ступень доктара філасофіі па эканоміцы. Яе настаўнікамі былі Альфрэд Кан, Гэры Бекер (нобелеўскі лаўрэат 1992 года) і Роберт Фогель (нобелеўскі лаўрэат 1993 года)Interview with Claudia Goldin  Federal Reserve Bank of Minneapolis.

У 1971—1973 гадах асістэнт-прафесар эканомікі Вісконсінскага ўніверсітэта ў Мадысане. У 1973—1979 гадах асістэнт-прафесар эканомікі Прынстанскага ўніверсітэта і ў 1987—1988 гадах там запрошаны фела. У 1982—1983 гадах член Інстытута перспектыўных даследаванняў. З 1979 года асацыіраваны, у 1985—1990 гадах поўны прафесар эканомікі Пенсільванскага ўніверсітэта, у 1983—1984 гадах дырэктар тамтэйшай аспірантуры. А з 1990 года, з’яўляючыся першай жанчынай-эканамістам у пастаянным штаце (як і ў Пенсільванскім універсітэце), імянны прафесар (Henry Lee Professor) Гарвардскага ўніверсітэта; у 1975—1976 гадах там запрошаны лектар эканомікі. У 1993—1994 гадах запрошаны фела Брукінгскага інстытута, у 1997—1998 гадах запрошаны вучоны Фонда Расела, у 2005—2006 гадах запрошаны супрацоўнік Інстытута перспектыўных даследаванняў Рэдкліфа. Дырэктар праграмы развіцця амерыканскай эканомікі (на працягу 28 гадоў да 2017 года) і асацыіраваны супрацоўнік Нацыянальнага бюро эканамічных даследаванняў.

У 2013 годзе прэзідэнт, а ў 1990—1991 гадах віцэ-прэзідэнт Амерыканскай эканамічнай асацыяцыі. У 1999—2000 гадах прэзідэнт, у 1988 годзе віцэ-прэзідэнт Асацыяцыі эканамічнай гісторыі. Член Амерыканскай акадэміі мастацтваў і навук (1992), член таварыства кліаметрыкі з 2010 года, член Таварыства эканомікі працы з 2005 года, член Амерыканскай акадэміі палітычных і сацыяльных навук з 2006 года, член Эканаметрычнага таварыства з 1991 года.

У 1984—1988 гадах рэдактар Journal of Economic History, у цяперашні час асацыіраваны рэдактар Quarterly Journal of Economics (член яго рэдкалегіі з 1991) і член шэрагу рэдкалегій.

Муж і суаўтар — прафесар эканомікі Гарвардскага ўніверсітэта Лоўрэнс Кац.

 Узнагароды 
 Стыпендыя Гугенхайма (1987—88)
 1990 — прэмія Рычарда Лестэра за выдатныя кнігі ў галіне эканомікі працы і працоўных адносін (за кнігу «Разуменне гендарнага разрыву»)
 1991 — Allan Sharlin Memorial Book Award
 1994 — ганаровы Доктар гуманітарных навук Універсітэта Небраска
 , Major Research Grants (1996—2003)
 1999 — Bogen Visiting Professor of Economics, яўрэйскі ўніверсітэт у Ерусаліме
 2000 — Professional achievement Citation Чыкагскага ўніверсітэта
 2002 — Marshall Lecturer Кембрыджа
 2008 — прэмія Р. Р. Хокінгса ад Асацыяцыі амерыканскіх выдаўцоў
 2009 — прэмія Рычарда Лестэра за выдатныя кнігі ў галіне эканомікі працы і працоўных адносін (за кнігу «Гонка паміж адукацыяй і тэхналогіяй»)
 2009 — прыз Мінсера ад Таварыства эканомікі працы за кар’ерныя дасягненні ў галіне эканомікі працы
 2009 — прыз Джона Команса ад ганаровага грамадства Омікрон Дэльта Эпсілон за кар’ерныя дасягненні
 2011 — ганаровы доктар honoris causa Лундскага ўніверсітэта
 2016 — прэмія ў вобласці эканомікі працы ад Інстытута эканомікі працы за выдатныя навуковыя дасягненні ў галіне эканомікі працы
 2017 — Lindahl LecturesClaudia Goldin  Department of Economics — Uppsala University, Sweden
 2018 — BBVA Foundation Frontiers of Knowledge Award
 2020 — 
 2022 — Ганаровая ступень Doctor of Humane Letters, Дартмуцкі каледж
 2023 — Нобелеўская прэмія па эканоміцы

 Бібліяграфія 
 Women Working Longer/ ed. C.D.Goldin, L.F. Katz — Chicago IL: University of Chicago Press, 2017
 Goldin C. D., Olivetti C. Shocking Labor Supply: A Reassessment of the Role of World War II on U.S. Women’s Labor Supply, NBER Working Papers 18676, 2013
 Goldin C. D., Katz L. F. The Race between Education and Technology — Cambridge, MA: The Belknap Press of Harvard University Press, 2008
 Corruption and Reform: Lessons from America’s History/ ed. Goldin C.D., Glaeser E.L. — Chicago, IL: University of Chicago Press, 2006
 The Defining Moment: The Great Depression and the American Economy in the Twentieth Century/ ed. M.Bordo, Goldin C.D., White E. — Chicago, IL:University of Chicago Press, 1998
 The Regulated Economy: A Historical Approach to Political Economy/ ed. Goldin C.D., Libecap G. — Chicago, IL: University of Chicago Press, 1994
 Strategic Factors in Nineteenth Century American Economic History/ ed. Goldin C.D., Rockoff H. — Chicago, IL: University of Chicago Press, 1992
 Goldin C. D. Understanding the Gender Gap: An Economic History of American Women — New York: Oxford University Press, 1990
 Goldin C. D. Urban Slavery in the American South, 1820 to 1860: A Quantitative History — Chicago, IL: University of Chicago Press, 1976
 Goldin C. D. The economics of emancipation//Journal of Economic History 33(1), 1973, pp. 66-85
 Goldin C. D. The Economist as Detective // Passion and Craft: Economists at Work. / ed. Szenberg M. — Ann Arbor: University of Michigan Press, 1998. ISBN 978-0-472-09685-5 (аўтабіяграфія)

 Літаратура 


Катэгорыя:Правадзейныя члены Эканаметрычнага таварыства
Катэгорыя:Члены Амерыканскай акадэміі мастацтваў і навук
Катэгорыя:Члены Амерыканскага філасофскага таварыства
Катэгорыя:Члены і члены-карэспандэнты Нацыянальнай акадэміі навук ЗША
Катэгорыя:Лаўрэаты Нобелеўскай прэміі па эканоміцы
Катэгорыя:Стыпендыяты Гугенхайма
Катэгорыя:Выпускнікі Чыкагскага ўніверсітэта
Катэгорыя:Выкладчыкі Гарвардскага ўніверсітэта
Катэгорыя:Эканамісты ЗША